באליפות מזרח גרמניה שנערכה בויטנברג ב-6 ביוני 1975 זכתה טרייבר במדליית זהב במשחה ל-200 מטר גב בשיא עולם חדש של 2:16.10 דקות, שיפור לשיא העולם בן החודש וחצי של ננסי גרפיק מקנדה (2:16.33 דקות). חודש וחצי לאחר מכן, באליפות העולם שנערכה בסנטיאגו דה קאלי, קולומביה, בסוף יולי אותה שנה היא זכתה בשתי מדליות, זהב וכסף. מדליית זהב במשחה ל-200 מטר גב בשיא עולם חדש של 2:15.46 דקות, לפני ננסי גרפיק (2:16.09 דקות) ובת ארצה אולריקה ריכטר (2:18.76 דקות) ומדליית כסף, במשחה ל-100 מטר גב בתוצאה של 1:04.34 דקות, אחרי אולריקה ריכטר שקבעה שיא אליפות חדש של 1:03.30 דקות ולפני ננסי גרפיק (1:04.73 דקות).